
Na temelju članka 6. Zakona o zakupu i kupoprodaji poslovnog prostora („Narodne novine“ broj 125/11., 64/15, 112/18. i 123/24), članka 391. Zakona o vlasništvu i drugim stvarnim pravima („Narodne novine“ broj 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 90/10., 143/12,152/14, 81/15. i 94/17) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 9. sjednici održanoj 4. svibnja 2026. godine donijelo je

Odluku
o davanju suglasnosti na raspisivanje javnih natječaja 
za davanje u zakup poslovnih prostora u Tržnici Kloštar Podravski

Članak 1.
	Odlukom o davanju suglasnosti na raspisivanje javnih natječaja za davanje u zakup poslovnih prostora u Tržnici Kloštar Podravski (u daljnjem tekstu: Odluka) KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, Ulica Kralja Tomislava 2,  Kloštar Podravski, OIB: 22839285286 (u daljnjem tekstu: Komunalno KP d.o.o.) daje se suglasnost na raspisivanje javnih natječaja za davanje u zakup poslovnih prostora u Tržnici Kloštar Podravski, kao i poduzimanje svih potrebnih radnji za sklapanje ugovora o zakupu poslovnih prostora te provedbi istih, a sve sukladno važećim odredbama Zakona o zakupu i kupoprodaji poslovnih prostora.
	Suglasnost iz stavka 1. ovoga članka daje se na neodređeno vrijeme, do pisanog opoziva. 

Članak 2.
	Poslovni prostori koji se temeljem javnog natječaja daju u zakup sastoje se od:
A) P1 – poslovni prostor površine 57,13 m2
B) P2 – poslovni prostor površine 35,42 m2
C) P3 – poslovni prostor površine 35,42 m2
D) P4 – poslovni prostor površine 30,42 m2
E) P5 – poslovni prostor površine 30,42 m2
F) P6 – poslovni prostor površine 26,95 m2
G) P7 – poslovni prostor površine 22,33 m2
H) P8 – poslovni prostor površine 32,68 m2

Komunalno KP d.o.o. prilikom raspisivanja javnih natječaja za davanje u zakup poslovnih prostora iz ovoga članka samostalno utvrđuje postupak podnošenja ponuda za jedan ili više poslovnih prostora. 
Početna cijena zakupa poslovnih prostora određuje se Cjenikom usluga javne tržnice Kloštar Podravski, za koji je Komunalno KP d.o.o. obvezan ishoditi prethodnu suglasnost Općinskog vijeća.

Članak 3.
Općinsko vijeće Općine Kloštar Podravski je Komunalnom KP d.o.o. dalo na upravljanje i održavanje nekretnine Tržnice Kloštar Podravski temeljem  Odluke o povjeravanju  tržnice Kloštar Podravski (sa integriranom sunčanom elektranom) Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge (KLASA: 024-02/26-01/03 URBROJ: 2137-16-01/01-26-01, od 31. ožujka 2026. godine), na neodređeno vrijeme, bez naknade, do pisanog opoziva.
Komunalno KP d.o.o. ovlašten je raspolagati poslovnim prostorima te raspisivati javne natječaje sukladno njihovoj potrebni raspisivanja, a u svrhu davanja u zakup slobodnih poslovnih prostora u Tržnici Kloštar Podravski. 

Članak 4.
	Komunalno KP d.o.o. imenuje povjerenstvo za provedbu javnog natječaja koje utvrđuje pravila natječaja i provodi postupak, a javni natječaj se objavljuje na oglasnim pločama i/ili mrežnim stranicama Općine Kloštar Podravski i Komunalno KP d.o.o. te putem drugih odgovarajućih sredstva javnog priopćavanja.
	Ponuditelji u javnom natječaju obvezni su uplatiti jamčevinu za sudjelovanje na natječaju u iznosu koji određuje Komunalno KP d.o.o. u svakom pojedinom postupku javnog natječaja. 
S ponuditeljima u javnom natječaju koji ispunjavaju formalne uvjete i ostvare pravo na zakup poslovnog prostora ili prodajnog mjesta sklapa se ugovor o zakupu na određeno vrijeme.
Ugovor o zakupu na određeno vrijeme može se sklopiti na maksimalno 5 godina, što će se definirati u svakom pojedinom javnom natječaju.
Iznimno, zakupnicima poslovnih prostora i prodajnih mjesta može se odobriti oslobođenje od plaćanja zakupnine za prva tri mjeseca od dana sklapanja ugovora o zakupu.
Članak 5.
Komunalno KP d.o.o. ovlašten je, bez donošenja posebne odluke i suglasnosti Općinskog vijeća, ponovno raspisati javni natječaj za davanje u zakup poslovnih prostora u Tržnici Kloštar Podravski u slučaju da ne bude zaprimljena niti jedna ponuda za zakup pojedinog poslovnog prostora, odnosno ukoliko se tijekom postupka utvrdi da je koja od dostavljenih ponuda nevaljana te ukoliko ne bude izabran najpovoljniji ponuditelj zbog neispunjavanja uvjeta javnog natječaja. 
Članak 6.
	Ova Odluka stupa na snagu prvog dana od dana objave u danom i objaviti će se na službenim stranicama Općine Kloštar Podravski www.klostarpodravski.hr

